
ELŐTERJESZTÉS
amely készült a Képviselő-testület 2020. október 29-i ülésére

[bookmark: bookmark0][bookmark: bookmark1][bookmark: bookmark2]Tisztelt Képviselő-testület!
Az épített környezet alakításáról és védelméről szóló 1997. évi LXXVIII. törvény (Étv.) alapján a helyi önkormányzatnak számos, jogszabályban meghatározott feladata van, amelynek ellátásához, döntései előkészítéséhez megfelelő végzettséggel és szakértelemmel rendelkező szakember szükséges.
A települési főépítész általános feladatait a főépítészi tevékenységről szóló 190/2009. (IX.15.) Korm. rendelet (továbbiakban: Korm. rendelet) 8. §-a szabályozza, az alábbiak szerint:
a) [bookmark: bookmark3]az állami főépítészi hatáskörében eljáró fővárosi és megyei kormányhivatallal és az érintett önkormányzatok főépítészeivel együttműködve elősegíti az illetékességi területét érintő területrendezési és településszerkezeti tervek összhangjának kialakítását,
b) [bookmark: bookmark4]folyamatosan figyelemmel kíséri a rendezési eszközök hatályosulását, tapasztalatairól évente tájékoztatást ad a képviselő-testület részére,
c) [bookmark: bookmark5]közreműködik a kulturális örökség védelméről szóló törvényben foglaltakkal, valamint a kulturális örökség védetté nyilvánításának részletes szabályairól szóló miniszteri rendeletben foglaltakkal kapcsolatos önkormányzati feladatok ellátásában,
d) [bookmark: bookmark6]szakmai véleményével, állásfoglalásaival segíti a térség, illetve a település egységes táji és építészeti arculatának alakítását,
e) [bookmark: bookmark7]közreműködik a területrendezési tervek és a településrendezési eszközök nyilvántartására, a szabályozásokon alapuló adatszolgáltatásra és az ezzel kapcsolatosan felmerülő költség megállapítására vonatkozó helyi szabályok előkészítésében,
f) [bookmark: bookmark8]részt vesz - szükség szerint adatok szolgáltatásával - az illetékességi területére vonatkozó területi és települési információs rendszerek kialakításában és működtetésében,
g) [bookmark: bookmark9]közreműködik a települési önkormányzat Étv.-ben meghatározott építésügyi feladatainak az ellátásában.
A települési főépítész látja el az Önkormányzat településszerkezeti tervének, helyi építési szabályzatának, települési arculati kézikönyvének és településképi rendeletének elkészítésével, felülvizsgálatával összefüggő, a Korm. rendelet 10. § szerinti feladatokat:
a) [bookmark: bookmark10]döntésre előkészíti a rendezés alá vonandó területre vonatkozó javaslatot, a tervezési megbízás feltételeit és követelményeit,
b) [bookmark: bookmark11]elkészíti az előzetes tájékoztatást az érdekelt államigazgatási szervek, az érintett állampolgárok, szervezetek, érdek-képviseleti szervek, valamint a szomszédos és az érintett egyéb települések önkormányzati szervei részére a rendezés helyéről, céljáról, várható eredményéről,
c) [bookmark: bookmark12]a településrendezési eszközök készítése során folyamatosan együttműködik a tervezőkkel és képviseli az Önkormányzat érdekeit,
d) [bookmark: bookmark13]szervezi és irányítja a településrendezési eszközök véleményezési eljárásait, ezek során biztosítja a településrendezési eszközök készítésének nyilvánosságát,
e) [bookmark: bookmark14]a véleményezési eljárás befejezését követően a beérkezett észrevételek figyelembevételével döntésre előkészíti a településrendezési eszközöket,
f) [bookmark: bookmark15]gondoskodik a megállapítás során hozott változtatások átvezetéséről, illetőleg szükség szerint az újbóli véleményeztetés lefolytatásáról,
g) [bookmark: bookmark16]nyilvántartást vezet a település, illetve a térség területére készült településrendezési eszközökről, valamint - amennyiben az információtechnológiai feltételei biztosítottak - gondoskodik a hatályos településrendezési eszközöknek az Önkormányzat honlapján történő közzétételéről,
h) [bookmark: bookmark17]kérésre tájékoztatást ad a hatályos településképi rendeletben foglaltakról,
i) [bookmark: bookmark18]előkészíti az Önkormányzat helyi építészeti értékek védelmével kapcsolatos szabályozását, figyelemmel kíséri annak érvényesülését és gondoskodik az azokkal összefüggő nyilvántartás vezetéséről,
j) [bookmark: bookmark19]részt vesz a településpolitikai, településfejlesztési, településüzemeltetési és az Önkormányzat ingatlanvagyon-gazdálkodási programjának elkészítésében és egyeztetésében, továbbá az ágazati koncepciók települést érintő részeinek összehangolásában és véleményezésében. Szakmai segítségével segíti az Önkormányzatnak az előzőekkel kapcsolatos döntéseinek előkészítését, állásfoglalásainak kialakítását.

Herend Város Önkormányzata városi főépítészi feladatait 2007-től Epres Róbert Okleveles Építészmérnök látja el. A megbízása 2020. október 31. napján lejár, ezért javasolom a Képviselő-testületnek a főépítészi feladatok 2020. november 1-től 2021. december 31-ig történő ellátásáról ismételten döntsön.
Epres Róbert az elmúlt 13 év alatt kiemelkedő szakértelemmel ellátta főépítészi feladatokat, tevékenyen részt vett az önkormányzatunk pályázatainak előkészítésében és a nyertes projektek végrehajtásában, valamint a helyi sajátosságokról kellő ismeretekkel bír. Emellett a nem építési engedélyköteles 5 millió Ft alatti és a feladatkörével nem összeférhetetlen építési tevékenységeknél ellátja a műszaki ellenőri feladatokat is. A főépítészi feladatok ellátására ő lenne véleményem szerint a legalkalmasabb.
A fentiek alapján javaslom, hogy ismételten Epres Róbert okleveles építészmérnökkel kössünk szerződést a települési főépítészi feladatok ellátására, bruttó 240.000- Ft/hó megbízási díj ellenében. A megbízás határozott időtartamra, 2020. november 1. napjától 2021. december 31. napjáig terjedő időszakra történne.
A megbízás részletes feltételeit az előterjesztéshez csatolt határozat-tervezet mellékletét képező szerződés tartalmazza.

Kérem a Tisztelt Képviselő-testületet, hogy az előterjesztést megtárgyalni és a mellékelt határozat- tervezetet elfogadni szíveskedjen.

Határozati javaslat
Herend Város Önkormányzat Képviselő-testülete – önkormányzati érdekből beszerzési eljárás lefolytatása nélkül – a városi főépítészi feladatok ellátásával epres Róbert (8255 Balatonrendes, László Gyula u. 3.) okleveles építészmérnököt bízza meg 2021. december 31-ig terjedő időre 240.000 Ft / hó összegű ÁFA mentes megbízási díj mellett. 
Felelős: polgármester
Határidő: azonnal 


Herend, 2020. október 22.
Tisztelettel:

								    Jánszky Lajos László
								           polgármester

